السلام عليكم ورحمة الله
بصراحه جت على بالي فكرة طرح هذا الموضوع بعد ما فسرت لي الاخت ام سعود دردشة مطابخ سر اسم الموكا وتفاجات انه عربي الاصل وهذا ردها لي
((( بالنسبة لسؤالك عن القهوة
البن الخولاني هو في الحقيقة بن مخا .. طبعاً الخولاني اسم ماركة حملت اسم العائلة ( خولان ) مثل ما تقولين باشرف .. المهيدب .. باوزير .. و خولان قبيلة قحطانية كبيرة في اليمن معروفة منذ عهد الرسول .. ولكن البن الخولاني درجة اولى نفس ماركة المخا .. وطبعاً الخولاني فيه كذلك بن بري وهو افضل الانواع اليمنية لأنه مزروع على الطبيعة من دون اسمدة ويزرع على المطر مثل ما تقولين زراعة القمح في نجد على المطر اللي يسمونها (البعل) في الزلفي والمجمعة والقصيم .. هذي قمحها اغلى قمح
ماركة مخا او موكا معروفة اكثر في الغرب نسبة للمدينة اللي يصدر منها مدينة مخا وطبعاً اندثرت المدينة وبقي الأسم ولكن مازال الاسم شاد لآن الغرب معجب في القهوة اليمينة اللي فيها نكهة شكولاتة .. وتسمية الخولاني معروفة عندنا اكثر في الخليج)))
وبعد هذي المعلومه حبيت اعرف عن جميع الانواع اللي نطلبها و لا نعرف مكوناتها ومصدرها وعموما انا منيب من محبين القهوه لكن بنتي الله يصلحها تحبها بدرجه كبيره وتحب تطلبها ولهذا حبيت اني اتزود بالعلومات عنها
فيا ليت اللي عنده معلومات عن جميع الانواع ومصدرها وطريقة تصليحها الاصليه(Original) ومعنى اسمها
مثل الكابتشينو_ الاسبريسو_ القهوه التركيه_ والموكا من حيث مكوناتها
وبعض المصطلحات مثل لاتيه؟ فرابيه؟ فربتشينو؟
اكون شاكره للي بتعطيني معلومات وممكن فيه اشياء ما ذكرتها ياليت تفيدونا فيها ويكون الموضوع مرجع لانواع القهوه
20-06-1429 هـ, 02:10 مساءً